《赠别黄大使四章即题其百药山房诗卷 其四》
清代·姚燮

横江坼龛赭，大海浩联蜿。托生匪殊土，相见慨何晚。

岁阑苦羁雁，明将自东返。同琴不并抚，令我意气短。

蛟水下衮衮，城闉接孤巘。归当凌其颠，夜伫月华满。

散发读君诗，仙云动华幰。应有真宰听，六合大声远。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。